Santa Cruz

Vos an lenga piemontèisa Për amprende a dovré 'l sistema dle parlà locaj ch'a varda sì. La provinsa 'd Santa Cruz Santa Cruz a l'é na provinsa dl'Argentin-a, situà ant la Patagonia austral, antra 'l Océan Atlàntich a est e j'Ande a òvest. Soa capital e sità pi popolà a l'é Rio Gallegos. Geografia La provinsa a l'ha na surfassa ëd 243.943 km². A confin-a a nòrd con la provinsa dël Chubut, a òvest con Cile, e a sud con la provinsa dla Tèra dël Feu. A l'é la sconda provinsa pi estèisa dl'Argentin-a, con na popolassion ëd 337.226 abitant (2022) e na densità d'1,4 abitant për km². Ël paisage a l'é caraterisà da la stëppa patagònica, ëd vent fòrt e pòche pieuve, e a òvest da le foreste andin-e e ij lagh (es. Lagh Argentin). Sò pont pi àut a l'é 'l Cerro San Lorenzo (3.706 m) e col pi bass a l'é la Laguna dël Carbon (-108 m). Stòria Ij prim abitant a j'ero ij Tehuelche. Dël 1884 a l'é stàit creà 'l Teritòri Nassional ëd Santa Cruz. Dël 1888 la capital a l'é stàita tramudà da Puerto Santa Cruz a Rio Gallegos. Dël 1957 a l'ha otnù lë statù ëd provinsa. Néstor Kirchner, president dl'Argentin-a (2003-2007), a l'é stàit governador dla provinsa dal 1991 al 2003. Economìa L'economìa a l'é basà ansima a l'anlevament (feje për lana e carn), la pësca, le minere (petroli, gas, òr) e 'l turism. La provinsa a l'é avosà për ël Parch Nassional Los Glaciares (Patrimòni Mondial UNESCO, con ël Glaciar Perito Moreno) e për la Gròta dle Man (arte rupestre, UNESCO). Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi